**CYNGOR BWRDEISTREF SIROL BLAENAU GWENT ADRODDIAD BLYNYDDOL CYNGHORYDD**

Dyma’r adroddiad blynyddol gan y Cynghorydd a enwir isod ar eu gweithgareddau allweddol dros y flwyddyn a ddaeth i ben ar 30 Ebrill 2024. Fe’i darperir er gwybodaeth i’r holl etholwyr ac nid at unrhyw ddiben arall.

**Cynghorydd: Tommy Smith**

 **Plaid: Llafur**

**Ward: Sirhywi**

|  |
| --- |
| **Adran 1 – Rolau a Chyfrifoldebau** |
| Fi yw cadeirydd presennol y Pwyllgor Craffu Pobl sy’n ymgorffori materion sy’n ymwneud ag addysg a’r gwasanaethau cymdeithasol ac yn craffu arnynt. Mae’r Pwyllgor wedi parhau â’i waith i graffu a herio ar draws rhaglen waith eang, gan ddefnyddio sgiliau a phrofiad i gyflwyno argymhellion gerbron y Cabinet/Cyngor Llawn i’w hystyried. |
| **Adran 2: Gweithgarwch Etholaeth** |
| Yn Ward Sirhywi, rwy’n parhau i weithio gyda’m cydweithwyr yn y ward ar ran etholwyr trwy ymgymryd â gwaith achos yn ddyddiol a gweithredu fel eiriolwr ar ran rhai o’r trigolion lleol. Mae hyn yn cynnwys gweithio gyda phartneriaid eraill gan gynnwys Tai Calon, Melin a landlordiaid tai cymdeithasol eraill, Heddlu Gwent ac asiantaethau partner eraill a swyddogion cyngor Blaenau Gwent i ddatrys materion a allai effeithio ar unigolion neu’r gymuned ehangach. |

|  |
| --- |
| **Adran 3: Gweithgareddau Cabinet a Chraffu** |
| Yn y Gwasanaethau Plant ac Oedolion, mae’r Pwyllgor wedi archwilio rhaglen waith amrywiol gan graffu ar adroddiadau ar feysydd hollbwysig megis:Y Strategaeth Trais yn Erbyn Menywod, Cam-drin Domestig a Thrais Rhywiol Ranbarthol (Gwent) 2023-2026, Adroddiad Blynyddol y Cyfarwyddwr Gwasanaethau Cymdeithasol 2022/23. Mae gwaith yn parhau mewn perthynas â’r Ddarpariaeth Breswyl i Blant ym Mlaenau Gwent ac mae’r Pwyllgor yn parhau i fonitro’r gwaith yma, diweddariad y Cyfarwyddwr Gwasanaethau Cymdeithasol ar gyfer Chwarter 1 a 2, Rhianta Corfforaethol, ac adroddiadau rheolaidd ar fynd ati’n ddiogel i leihau niferoedd y plant sy’n derbyn gofal. Ym maes Addysg, mae’r Pwyllgor wedi craffu ar adroddiadau ac wedi cyflwyno argymhellion i’r Cabinet/Cyngor Llawn mewn meysydd sy’n cynnwys Perfformiad Diogelu (Gan gynnwys Polisi Diogelu’r Gwasanaethau Addysg Llywodraeth Leol), Polisi Cludiant o’r Cartref i’r Ysgol ac Ôl-16, y Rhaglen Gwella Ysgolion, Adolygiad o’r Polisi ADY. Hefyd, mae’r Pwyllgor yn parhau i fonitro’r cynnydd a wneir yn erbyn Argymhellion Estyn, diweddariadau’r Cyfarwyddwr Addysg ar gyfer Chwarter 1 a 2, Perfformiad Diogelu, Canlyniadau Cyfnod Allweddol 4, y Rhaglen Dreigl Cymunedau Dysgu Cynaliadwy, y Rhaglen Gwella Ysgolion, y Polisi Derbyn i Ysgolion ar gyfer Addysg Feithrin a Statudol, y Strategaeth Ddigidol ar gyfer Addysg a’r adroddiad diwedd blwyddyn gan y Cyfarwyddwr Addysg. Trwy weithio gyda swyddogion ac Aelodau, mae’r Pwyllgor Craffu Pobl yn parhau i ymateb yn dda i waith archwilio allanol ac mae wedi datblygu cynlluniau gweithredu cadarn i fynd i’r afael ag unrhyw argymhellion a gafwyd. Yn ychwanegol at fy rolau Craffu, Cadeirio a Diogelu Corfforaethol, rwyf hefyd yn ysgwyddo cyfrifoldebau eraill yn y Cyngor a’r gymuned, h.y. rwy’n Aelod o’r Pwyllgor Craffu Corfforaethol a Pherfformiad, yn Gadeirydd Pwyllgor Craffu Bwrdd Gwasanaethau Cyhoeddus Gwent ar hyn o bryd ac yn dal i fod yn Aelod o Fwrdd/Cyfarwyddwr Gwasanaethau Rheoli Gwastraff Silent Valley.  |
| **Adran 4: Hyfforddiant a Datblygu** |
| Rwy’n hyderus yn fy rôl fel cadeirydd / aelod craffu a chynghorydd ward. Ond lle y bo’n bosibl, rwyf wedi gwneud hyfforddiant pellach ar gyfer datblygiad personol, a byddaf yn parhau i achub ar gyfleoedd hyfforddi lle bynnag y bo’n bosibl yn 2024/25 i ddatblygu fy sgiliau ymhellach yn y Cyngor ond hefyd o fewn y gymuned. |
| **Adran 5: Mentrau, Gweithgareddau Arbennig a Materion** |
| Rwy’n llywodraethwr ysgol ar ran yr Awdurdod Addysg Lleol ac yn Gadeirydd Llywodraethwyr Ysgol Gynradd Glanhywi, Tredegar. Rwy’n parhau i wirfoddoli yn y gymuned – rwy’n ysgrifennydd Cyfrinfa Rhif 1 Moose Tredegar, yn un o ymddiriedolwyr Banc Bwyd Blaenau Gwent, yn aelod hirsefydlog o grŵp Bywyd Ar Ôl Strôc y Cymoedd – yn cefnogi goroeswyr strôc a’u teuluoedd, ac rwy’n parhau i weithio gyda grwpiau cymunedol a chanolfannau cymunedol o fewn Ward Sirhywi.  |
| **Llofnod y Cynghorydd: Tommy Smith****Dyddiad: 1 Mai, 2024** |